Diari Oficial de la Generalitat Valenciana


Sumari del DOGV 6208, del 17-02-2010 (2010/1439)

Notificació de la Junta Arbitral del Transport d'Alacant sobre laude arbitral. Expedient número 037/09-A.
---------------------------------------------------------------------------------------------------------

### Dades del document

Número de DOGV
:   6208

Data del DOGV
:   17-02-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/1439


Data del document
:   02-02-2010

Organisme emissor
:   Conselleria d'Infraestructures i Transport

Tipus de document
:   Anunci

Notificació de la Junta Arbitral del Transport d'Alacant sobre laude arbitral. Expedient número 037/09-A. [2010/1439]  
Manuel Gálvez Acero, president de la Junta Arbitral del Transport d'Alacant, d'acord amb el que establixen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, fa saber al representant legal de l'empresa Tancablau, SL, amb domicili a Pedreguer (Alacant) que s'ha dictat laude en l'expedient 037/09-A com a conseqüència del procediment que s'ha seguit en este i que no ha pogut ser comunicat per absència, ignorat parador, caducat o refusat.  
El text és el següent:   
«Alacant, 19 de novembre de 2009. A les 10.15 hores ha sigut constituïda la Junta Arbitral del Transport d'Alacant en la seu de l'avinguda d'Aguilera 1-6ª planta, pels membres que s'esmenten al marge, a fi de dictar laude arbitral sobre la controvèrsia plantejada en l'expedient 037/09-A, promogut per Transportes Ochoa, SA, amb domicili a Alacant contra Tancablau, SL, amb domicili a Pedreguer (Alacant) en relació amb la reclamació següent: impagament de ports per dos servicis de transport realitzats entre Pedreguer i destinacions a Santa Perpètua de Mogoda i Menorca per valor de 132,90 € (cent trenta-dos euros amb noranta cèntims) inclòs l'IVA, segons les factures núm. 0300.243 i 0300.273 de 28 de febrer i 31 de març de 2009, respectivament, més les despeses i els interessos de demora. Comença la vista oral sense la compareixença de la reclamada, a pesar d'haver sigut citada dins del termini i en la forma escaient, segons consta en l'expedient, amb els efectes que determina la vigent legislació més avall esmentada. Es concedix la paraula al representant de l'actora, José Vidal Ríos, el qual ratifica la demanda i la quantia esmentades. Així mateix, són aportades a l'expedient, com a prova documental, notificacions bancàries d'efectes impagats i factures no ateses. Atés que la Junta Arbitral considera que es complixen en el present cas les prescripcions de la Llei 16/1987, de 30 de juliol, modificada per la Llei 13/1996, de 30 de desembre, i la Llei 29/2003, de 8 d'octubre, ja que afecta les qüestions competencials de les juntes arbitrals de Transport. Admeses pel col·legi arbitral a instàncies de l'actora les proves documentals proposades i una vegada estudiada la demanda i efectuada l'anàlisi de les manifestacions que s'han esmentat anteriorment, s'arriba per unanimitat al laude següent: estimar la demanda interposada per Transportes Ochoa, SA, contra Tancablau, SL, per considerar formalitzat el contracte i realitzades les prestacions convingudes sense que s'haja provat el pagament dels ports esmentats. Conseqüentment amb el que s'ha exposat cal que Tancablau, SL, pague a Transportes Ochoa, SA, la quantitat de 132,90 € (cent trenta-dos euros amb noranta cèntims), inclòs l'IVA en concepte de ports després de liquidació, més els interessos legals de demora que corresponguen des del moment de la interposició de la demanda, el 31 de maig de 2009, fins a la data d'este laude. El present laude serà executiu en el cas d'incompliment en el termini de 20 dies, comptadors a partir de l'endemà de la recepció d'este. Contra esta resolució arbitral es pot interposar únicament recurs d'anul·lació davant de l'Audiència Provincial que s'haurà de presentar dins dels dos mesos següents de la notificació o d'aclariment dins dels deu dies següents de la notificació esmentada. Contra el laude arbitral ferm només es pot interposar recurs de revisió, d'acord amb el que establix la legislació processal per a les sentències processals fermes. La qual cosa perquè conste, s'arxive i es comunique a les parts firmen els membres de la Junta en el lloc i en la data indicats.»  
Alacant, 2 de febrer de 2010.- El president: Manuel Gálvez Acero.